Document ID: /roh_data/filtered/fineweb-2-filterrobots_roh.jsonl.gz/16099

L'actuala collecziun d'enviern è cun quai la davosa. La stad vegnia pli probabel a dar la davosa collecziun per mountainbikers. Qua datti anc speranza sin ina schliaziun. Indesch persunas perdan lura plazza. Els èn vegnids infurmads l'atun 2017 e per la fin d'avrigl han els obtegnì la desditga. Intgins han gia bandunà la fatschenta, ils blers restan dentant fin la fin a bord.
Zimtstern è vegnì fundà il 1995 da Thomas Meyer e Reto Kuster en ina garascha en l'Argovia. L'entschatta era la vestgadira cunzunt appreziada dals snowboardists. Successivamain ha Zimtstern era producì sper moda da sport d'enviern chapitschas, tastgas, vestgadira per temp liber e vestgadira d'ir cun velo. Pli tard han ils fundaturs vendì la firma.
RR novitads 15:00